Logan's Run (filma)

Logan's Run (euskaraz Loganen Ihesa), 1976ko Michael Anderson ingelesak zuzendutako zientzia-fikzio eta ekintza film bat da. William F. Nolan eta George Clayton Johnson estatubatuar idazleen 1967ko izenburu berdineko eleberrian oinarrituta dago. Michael York, Jenny Agutter, Richard Jordan, Roscoe Lee Browne, Farrah Fawcett eta Peter Ustinov aktoreek antzeztu zuten.

Lorpen bereziaren Oscar Saria (L. B. Abbott, Glen Robinson eta Matthew Yuricich) irabazi zuen, efektu berezien arloan egindako ekarpenarengatik.

Argumentua 

2274. urtea, XXIII. mendeko Megapoli batean bizitza lasaia da. Bertako biztanleak denbora gehiena bizitzaren atseginetaz gozatzen igarotzen dute eta bere izaera nahiz itxura fisikoa alda ditzaketen dendetara joan ohi dira, guztiak berehalako kirurgia estetiko plastikoari esker. Halere, 30 urte betetzean, hiltzera derrigortuak daude. Logan (Michael York) heriotza horretatik ihes egiten saiatzen direnak atzemateaz arduratzen den polizia bat da, baina filman zehar hark ere matxinatu eta hiria inguratzen duen basamortura ihes egitea erabakitzen du.

Aktoreak 
 Michael York: Logan 5
 Richard Jordan: Francis 7
 Jenny Agutter: Jessica 6
 Roscoe Lee Browne: Box (ahotsa)
 Farrah Fawcett-Majors: Holly 13
 Michael Anderson Jr.: Doc
 Peter Ustinov: Agurea
 Randolph Roberts: Santutegiko 2. gizona
 Lara Lindsay: Emakume korrikalaria (eta krediturik gabeko Hiriko konputagailuaren ahotsa)
 Gary Morgan: Billy
 Ashley Cox: Neska lotsatia

Kanpo estekak 
 IMDBko fitxa irakurgai 

Efektu berezi onenen Oscar sariaren irabazleak
Ameriketako Estatu Batuetako filmak
Zientzia-fikzio eta ekintza filmak
1970eko hamarkadako abentura filmak
Distopia filmak
Filma post-apokaliptikoak
Washington Hirian girotutako filmak
XXIII. mendean girotutako filmak
Jerrald Goldsmithen soinu bandadun filmak
Eleberrietan oinarritutako filmak